İşğalciler Qırımda mobilizatsiyanıñ ekinci dalğasını azırlaylar – Çubarov
Окупанти готують другу хвилю мобілізації у Криму – Чубаров
İşğal etilgen Qırımda mobilizatsiyanıñ ekinci dalğası azırlana. Apostrof TVnıñ canlı yayınında Meclisniñ başı Refat Çubarov haber berdi, dep “Apostrof” internet-neşiri yaza. – Şimdi mobilizatsiya malümatnameleri faal olaraq berile. Keçenlerde Qırımnıñ farqlı yerlerinden çeşitli beyanatlar aldıq. Olarnı talil etip Qırımda mobilizatsiyanıñ ekinci dalğasınıñ azırlanması belli oldı. Bu bizim içün pek aşkâr, bunıñ içün o mobilizatsiya malümatnameleriniñ insanlarnı sanki yatıştırmalı olğan çeşitli sebepleri yazılğan. Vesiqalarıñıznı teşkermek içün dep keliñiz, – dep Çubarov ayttı. O qayd etti ki, birinciden işğalciler qırımtatarlarğa qarşı mobilizatsiya tedbirlerini keçireler. Biñlerce insan rusiye federatsiyasınıñ yapqanı halqara cinayetniñ iştirakçisi olmamaq içün Qırımdan çıqtı. – Pek yazıq ki, bugün ukrain ükümeti bu insanlarğa açıq aydın añlatmalar bermedi. Olarnıñ qıtaviy Ukrainağa nasıl keteceklerine dair. Bu da Qırımdaki allarğa pek tesir ete. Bazı aileler çetin ümütsizlikten keri qaytalar, anda olarnıñ aqaylarını – bundan da pek qorqam – mahsus bir ceza bekley. Bunıñ içün biz tırışamız ki, Ukraina ükümeti yaqın kelecekte böyle adımlar yapar ki, insanlar Prezident Volodımır Zelenskıynıñ, Qırımtatar Milliy Meclisiniñ mobilizatsiyadan qaçınma çağıruvlarına cevap bergende özlerini terk etilgen duymasınlar, – dep Çubarov ayttı.
В окупованому Криму готується друга хвиля мобілізації. Про це повідомив голова Меджлісу Рефат Чубаров в ефірі Апостроф TV, повідомляє інтернет-видання «Апостроф». – Зараз активно розносять повістки. Буквально днями ми отримали з різних куточків Криму різноманітні повідомлення, які при аналізі показують те, що в Криму готується друга хвиля мобілізації. Це для нас уже очевидно, тому в тих повістках є різні приводи, які мають нібито заспокоїти людей. Мовляв, для звірки документів приходьте до військкоматів, – сказав Чубаров. Він наголосив, що окупанти в першу чергу проводять мобілізаційні заходи проти кримських татар. Тисячі і тисячі людей, щоб не стати співучасниками міжнародного злочину, який скоюється російською федерацією, залишили Крим. – На превеликий жаль, на сьогодні український уряд не дав чітких пояснень цим людям, як вони будуть далі діставатися до материкової України. Це дуже впливає на настрої в Криму. Деякі родини від відчаю повернулися назад, і на їх чоловіків там чекає – я дуже цього боюся – особливе покарання. Тому намагаємося, щоб найближчими днями з боку уряду України були здійснені такі кроки, щоб люди не відчували себе кинутими тоді, коли вони відгукнулися на заклики президента Володимира Зеленського, Меджлісу кримськотатарського народу уникати мобілізації, – сказав Чубаров.